CELEX: 22012D0267
Language: lt
Date: 1335398400000
Title: 2012/267/ES: 2012 m. balandžio 26 d. AKR ir ES ambasadorių komiteto sprendimas Nr. 2/2012 dėl Įmonių plėtojimo centro direktoriaus pavaduotojo kadencijos nutraukimo

22.5.2012   
            
            
               LT
            
            
               Europos Sąjungos oficialusis leidinys
            
            
               L 131/10
            
         AKR IR ES AMBASADORIŲ KOMITETO SPRENDIMAS Nr. 2/2012
   2012 m. balandžio 26 d.
   dėl Įmonių plėtojimo centro direktoriaus pavaduotojo kadencijos nutraukimo
   (2012/267/ES)
   AKR IR ES AMBASADORIŲ KOMITETAS,
   atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1), pirmą kartą iš dalies pakeistą 2005 m. birželio 25 d. Liuksemburge (2) ir antrą kartą iš dalies pakeistą 2010 m. birželio 22 d. Uagadugu (3), ypač į jo III priedo 2 straipsnio 6 dalį,
   atsižvelgdamas į 2005 m. liepos 20 d. AKR ir EB Ambasadorių komiteto sprendimą Nr. 8/2005 dėl Įmonių plėtojimo centro statuto ir darbo tvarkos taisyklių (4), ypač į jo 7 straipsnio 6 dalį,
   kadangi:
   
               (1)
            
            
               AKR ir ES ambasadorių komiteto sprendimu Nr. 4/2010 (5) dr. Jyoti JEETUN nuo 2010 m. rugsėjo 1 d. buvo paskirta Įmonių plėtojimo centro direktoriaus pavaduotoja, nedarant poveikio vėlesniems sprendimams, kuriuos komitetui gali tekti priimti vykdant savo įgaliojimus;
            
         
               (2)
            
            
               2011 m. rugsėjo 27 d. surengtame specialiame Valdybos posėdyje Įmonių plėtojimo centro vykdomoji valdyba vieningai rekomendavo nutraukti direktoriaus ir direktoriaus pavaduotojo kadencijas,
            
         NUSPRENDĖ:
   1 straipsnis
   Įmonių plėtojimo centro direktoriaus pavaduotojos dr. Jyoti JEETUN įgaliojimai nutraukiami nuo 2012 m. rugpjūčio 10 d.
   2 straipsnis
   Įmonių plėtojimo centro vykdomajai valdybai nedelsiant pavedama imtis reikiamų priemonių, kad būtų užtikrintas tinkamas vadovavimas Centrui, kol bus paskirtas naujas direktoriaus pavaduotojas.
   
      Priimta Briuselyje 2012 m. balandžio 26 d.
      
         
            AKR ir ES ambasadorių komiteto vardu
         
         
            Pirmininkė
         
         Shirley SKERRITT-ANDREW
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 66, 2006 3 8, p. 16.
   
      (5)  OL L 145, 2010 6 11, p. 18.